इस बीच अमर उजाला तथा दैनिक जागरण के पत्रकारों के संपादक बनने की खबरें भी चर्चा में आईं पर कोई चर्चा पुख्‍ता खबर नहीं बन सकी. बरेली के इस माहौल से अखबार पर भी असर पड़ रहा है. कभी संजीव द्विवेदी के समय में लगभग डेढ़ दर्जन रिपोर्टरों की बैठक और प्‍लानिंग होती थी, अब वह मुश्किल से आधा दर्जन के आसपास रह गई है. पूरा यूनिट मनमौजी हो गया है. समाचार संपादक योगेंद्र रावत के बारे में भी कहा जा रहा है कि वे यहां घुटन महसूस कर रहे हैं. मौका मिलते ही वे हिंदुस्‍तान को नमस्‍कार भी कर सकते हैं.